Keskustelu:Saku Koivu

message: Artikkelin lause Saku Koivun ja Mikko Koivun kohtaamisesta kapteeneina on harhaanjohtava. Lauseessa sanotaan: "Veljekset tekivät NHL-historiaa 30. marraskuuta 2008 pelatussa NHL -ottelussa Minnesota Wild vastaan Montreal Canadiens. Ensimmäistä kertaa NHL:n historiassa veljespari kohtasi toisensa joukkueidensa kapteeneina.[1]" Tämä tieto on ilmeisesti suomalaiseen mediaan kopioitu jossain Montreal Gazetten em. ottelusta kertovasta uutisesta, jossa luki: "It will be the first time that two brothers will clash as captains of their respective National Hockey League teams." Ottelu oli kyllä Sakun ja Mikon NHL-kohtaamisista ensimmäinen, jossa he kohtasivat toisensa oman joukkueensa kapteenina mutta tiettävästi ei ensimmäinen, jossa vastakkaisten joukkueiden kapteenit ovat veljeksiä. Aiemmin Sutterin veljeksistä Ron Sutter oli ollut Philadelphia Flyersin kapteenina 1989-91 ja Brent Sutter New York Islandersin kapteenina 1987-91. Sekä Flyers että Islanders pelasivat samassa divisioonassa, joten ne ovat kohdanneet useamman kerran kauden aikana ja ilmeisesti niin, että kumpikaan Suttereista ei ole ollut poissa kokoonpanosta.
Äkkiseltään katsottuna myös lähdeviittaus on väitteeseen liittymätön. Lauseen lähteeksi merkitystä Yle:n uutisesta ei laiskalla lukemisella näkynyt mitään mainintaa kapteenien kohtaamisen historiallisuudesta. Uutista on voitu muokata jälkeenpäin. Viitteen kohdalla ei ole mainintaa noutoajasta ja uutisen yhteydessä on mainittu vain julkaisuaika (julkaistu 31.10.2008 klo 10.22), ei tietoa mahdollisesta päivityksestä. Ylen ottelun lopputuloksesta kirjoittamassa uutisessa ottelua kuvataan myös sanoilla: "historian ensimmäinen kamppailu suomalaisveljesten kipparoimien joukkueiden kesken" (korostus minun).--80.221.48.109 6. maaliskuuta 2009 kello 02.32 (EET)
replies: text: Alun perin tämä kyseinen kohtaaminen uutisoitiin virheellisesti suomalaisessa mediassa. Myöhemmin media korjasi, että kyseessä on ensimmäinen eurooppalaisten kapteeniveljesten kohtaaminen. Voit korjata artikkelia itse. EDIT: korjasin itse. )ft(tkix%D((Z(IOSDdti%% 6. maaliskuuta 2009 kello 02.59 (EET)
replies: text: :Ottaen huomioon eurooppalaisten kapteenien suhteellisesti vähäisen määrän NHL:ssä vuosikymmenien aikana on väite ensimmäisistä eurooppalaisista kapteeniveljistä todennäköisesti totta. En kuitenkaan löytänyt mitään lähdettä, jossa asia olisi suoraan mainittu ja Ylen uutinenkin puhuu vain suomalaisveljeksistä. Sama virhe pitäisi myös korjata Mikko Koivua käsittelevästä artikkelista. Jätin sen kuitenkin vielä ennalleen odottamaan paremman lähteen löytymistä. --80.221.48.109 11. maaliskuuta 2009 kello 03.27 (EET)
thread_title:  Saku ja Mikko kapteeneina 

message: Tarkennus: "sensaatiomaisesti", "on ollut uransa alusta lähtien joukkueensa yksi tärkeimmistä pelaajista" yms. Artikkelissa ylistetään turhan paljon Koivua em. sanavalinnoin. 
"Sensaatiomaisuus" tulee IS:n (3.7.09) Kiittämätön Canadiens -jutun infokainalosta. Tarkoitetaan tietysti sitä, että 21- tai 22-vuotias toista kauttaan NHL:ssä pelaava eurooppalainen johtaa koko liigan pistepörssiä (hamaan loukkaantumiseen). 
Että on ollut alusta lähtien yksi joukkueensa tärkeimmistä taas saa tukea vaikka mainitun jutun haastatellusta Montreal Gazzette -lehden pitkän linjan lätkätoimittaja Red Fischerin haastattelusta, jossa tämä toteaa, että "yksikään muu nykypelaaja ei ole kantanut pelipaitaansa yhtä suurella ylpeydellä (kuin Koivu)...Hän oli vuosi toisensa jälkeen joko Canadiensin paras pistemies tai hyvin lähellä sitä." Jätin em. hehkutuksen kuitenkin pois koska on sitten kuitenkin (vain) yhden ihmisen näkemys, mutta jotain kertonee montrealilaisesta mentaliteetista kuitenkin.
Voi tietysti kysyä, valittaisiinko NHL:ssä edes joukkueen kapteeniksi henkilöä joka ei lukeudu kokoonpanon parhaimmistoon (poikkeuksena pitkän uran tehneet tervaskannot jotka saavat (pitää) nauhan virkavuosiensa perusteella)?Crash 11. heinäkuuta 2009 kello 04.06 (EEST)
replies: text: Juup, ainakaan mainittu "on ollut uransa alusta lähtien joukkueensa yksi tärkeimmistä pelaajista" ei ole millään muotoa epäneutraali lausevalinta, "turhaa ylistystä". Kuten tilastoista näkyy, on tosiasia, että Koivu oli alusta alkaen Canadiensin tehokkaimpia hyökkääjiä. --Nironen 11. heinäkuuta 2009 kello 04.23 (EEST)
thread_title:  Neutraaliuskysely 

message: Päivittelin artikkelin kieliasua hieman asianmukaisemmaksi, merkitsin lisää lähteitä ja kirjoitin uutta tekstiä ja lisäsin myös muutaman uuden kuvan, ettei artikkeli olisi yksitoikkoista luettavaa vaan että myös kuvitusta löytyisi. Pitänee vielä parannella jonkin verran, mutta tästä voisi saada hiomisella ehdokkaan hyväksi artikkeliksi - Master Of The Rings, 23. tammikuuta 2013, klo 21.45
thread_title:  Päivitystä